JAZZBAH - Judit Neddermann
Va presentar el seu primer disc “Tot el que he vist” (Temps Record, 2014) a l’any 2014, amb el qual va estar guardonada amb el Premi Descobertes, organitzat conjuntament pel Festival Strenes i La Vanguardia. També va ser guanyadora del premi MIQUEL MARTÍ i POL del VII Certamen Terra i Cultura del Celler Vall Llach per la cançó “El Fugitiu” poema de Miquel Martí i Pol i finalista dels Premis ARC
com a artista revelació i després de col·laborar amb nombrosos projectes i grups musicals, com són Els Amics de les Arts (veu femenina a “Bed & Breakfast”), Coetus, The Gramophone Allstars, Verd i Blau, Clara Peya i d’haver estrenat l’espectacle “Cançons de la veritat oculta”, ideat per Bankrobber, que és un concert-homenatge a Pere Calders, on la Judit Neddermann canta juntament amb altres músics com Joan Colomo, Mazoni, Maria Rodés, Guillamino o El Petit de Ca l’Eril entre d’altres.
El seu segon disc en solitari "Un Segon" (Satelite K, 2016) veu la llum al 2016, amb aquest disc la Judit ha sigut finalista dels premis ARC a millor gira de teatres i auditoris de Catalunya i va guanyar el Premi de la Revista Enderrock a la millor cançó d’autor per “Mireia”.
Estem davant una Judit més madura, tot i la seva joventut, on novament s’obre a cantar i compartir les seves vivències, sinceres i sense reserves. www.juditneddermann.com